逢星期六都會落嚟呢度食早餐，太古又冇茶餐廳，其實早餐嘅選擇得好少，一條友冇理由去飲茶，所以都得返幾間Coffee Shop選擇。講真Starbucks嘅咖啡真係麻麻哋，太淡口，一定要加多一個shot 所先會覺得有咖啡味，如果唔係真係以為自己飲緊奶。不過佢塊芝士火腿多士就真係幾好味嘅，外脆內軟，出邊脆卜卜，入面啲芝士焗到溶晒，可以拉絲！所以我每次來都係食呢個。當然啦，hea返一粒鐘睇下報紙、睇下雜誌，都唔錯嘅。